Herman Wedel-Jarlsberg (1851–1914)

Johan Caspar Herman Nicolaus Wedel-Jarlsberg (1851–1914) var en norsk godseier og kommunepolitiker.

Herman Wedel-Jarlsberg var sønn av hoffjegermester Herman Wedel-Jarlsberg (1818–1888). Han var offiser 1875–1887, deretter eier av Bogstad gård i Vestre Aker og direktør i treforedlingsbedriften Union Co.

Wedel-Jarlsberg satt i Akers representantskap 1891–1893 og 1897–1901, og i formannskapet 1893–1897. Han var Akers ordfører 1895–1897.

Han var valgmann for Vestre Aker ved stortingsvalgene i 1900 og 1903, som representant for Høyre.

Herman Wedel-Jarlsberg ble i 1897 utnevnt til ridder av 1. klasse av St. Olavs Orden.

Referanser 

Ordførere i Aker
Høyre-politikere i Akershus
Riddere av 1. klasse av St. Olavs Orden
Personer fra Oslo
Herman